Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,    18.04.2006    
Nr. 22/153


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind înălţarea unei biserici ortodoxe pentru comunităţile româneşti aflate în jurul graniţelor României, cu care comisia noastră a fost sesizată în fond cu adresa Biroului Permanent nr. PL-x 176  din  15 martie 2006.
	PREŞEDINTE,

Mihai Nicolae Tănăsescu

RAPORT

asupra propunerii legislative  privind înălţarea unei biserici ortodoxe 
pentru comunităţile româneşti aflate în jurul graniţelor României
Cu adresa nr. PL-x 176 din 15 martie 2006, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind înălţarea unei biserici ortodoxe pentru comunităţile româneşti aflate în jurul graniţelor României.
La întocmirea raportului s-au avut în vedere avizele favorabile ale  Consiliului Legislativ şi Comisiei pentru drepturile omului, culte şi problemele minorităţilor naţionale, precum şi avizele negative ale Comisiei juridice, de disciplină şi imunităţi şi Comisiei pentru politică externă .

Guvernul nu susţine adoptarea acestei iniţiative legislative.

Prezentul proiect de Lege are ca obiect de reglementare  instituirea obligaţiei pentru Guvern de a asigura, cu acordul guvernului din ţările vecine României, constituirea din fonduri de la bugetul de stat a cinci biserici ortodoxe pentru comunităţile româneşti din ţările respective.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 23 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 9 martie 2006.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor.
In urma dezbaterii propunerii legislative privind înălţarea unei biserici ortodoxe pentru comunităţile româneşti aflate în jurul graniţelor României, în şedinţa din data de 12 aprilie 2006, comisia propune respingerea din următoarele considerente:
În prezent, pentru susţinerea unităţilor de cult, există reglementări în vigoare cum ar fi Ordonanţa Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute în România;
Alocarea de fonduri exclusiv pentru sprijinirea diasporei de religie ortodoxă, constituie un act discriminatoriu a românilor din afara graniţelor ţării care îmbrăţişează alte religii decât cea ortodoxă;
Prevederile art. 1 sunt incomplete, deoarece nu se precizează cărei instituţii îi sunt alocate sumele asigurate de Guvern pentru înălţarea bisericilor;

Nu se specifică destinatarii şi modul de determinare a sumelor aferente pentru fiecare  construcţie, nu sunt identificate statele unde urmează a fi ridicate construcţiile bisericeşti.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari:
        Ene Giorgiana

        Onete Alexandru

